cy cy cy ceb fi cy nl en cy cy cy cy cy cy en cy cy en en en en en en cy cy en cy cy cy fr es en en cy
Dyffryn Lledr a Thŷ Mawr Wybrnant 9 Tachwedd
Mi ddechreuodd pethau hefo ebost gan Shane yn dweud ei fod wedi brifo ei gefn, ac yn gofyn a fyddwn i a'r criw Penmachno yn fodlon trefnu'r daith dydd Calan yn ei le. Cytuno, yn llawn hyder o gael tywydd braf, oer, gaeafol.
Ionawr y cyntaf yn gwawrio yn oer, yn wlyb ac hefo cwmwl at y llawr. Yr her cyntaf oedd cael hyd i faes parcio Pen y pass yn y niwl! Gobeithio na fyddai neb yn ddigon gwirion i droi allan mewn fath dywydd ac mai nol adra fyddai'r hanes, ond....... wyth o rai gwirion allan, a rhaid oedd mynd. Un droed o flaen y llall oedd hi i fyny llwybr y Pyg i bump ohonom ni. Chydig o hen eira ar y zig zags, dim cweit yn ddigon caled i gramponau. Y tri arall yn gwneud eu ffordd dros y Grib (welson nhw neb arall yno - rhyfedd te?). Chwilio am gysgod am ginio sydyn ar y copa, cyn bomio i lawr Llwybr y Mwynwyr nol i'r ceir erbyn tua 2pm - a Pymtheg ohonom yn troi allan i gyfarfod yn Nolwyddelan ar fore cymylog a sych ond addo glaw at y prynhawn. Felly cychwyn heb oedi ar hyd y ffordd goedwigaeth uwchben yr afon Lledr a throi lawr i'r llwybr yn dilyn yr afon ym Mhont y Pant. Cael panad ar lan pwll yn yr afon a chael ein diddori gan yr eog yn neidio allan o'r dŵr. Ymlaen ar hyd llwybr y pysgotwyr a thrwy goedwig hydrefol a phrydferth a chael golwg ar y llwybr peryglus yn hongian yr ochr arall yr afon.
Cyrraedd gwersyll Tanaeldroch a throi o dan y rheilffordd ac anelu drwy'r goedwig i Tŷ Mawr Wybrnant. Mymryn o siom bod y tŷ wedi cau ond er hynny penderfynu, ar ôl chwilio am ofalwr y Tŷ Mawr, i gael cinio yn yr ardd. Wedi i ni neud ein hunan yn gartrefol dyma'r glaw trwm yn cyrraedd a diolch am y cwt coed tân i ni gael cysgodi ynddo am ginio.
Ymhen amser cyrhaeddodd y gofalwr ac fe agorwyd y toiledau a'r Amgueddfa er mwyn ein difyrru a gwerthfawrogi ei garedigrwydd i gael parhau i gysgodi o'r glaw.
Ond roedd rhaid mentro allan felly cerdded i fyny'n raddol i wlybaniaeth godre agored Foel Felen. Y niwl yn ein rhwystro rhag gweld y golygfeydd o Foel Siabod ac eraill yn yr ardal a phawb yn gwylio lle i droedio drwy'r tir corslyd. Ar ôl cyrraedd y goedwig cawsom gysgodi o'r glaw a dilyn y llwybr yn ôl i Ddolwyddelan.
Diolch i Rheinallt, Salmon, Anet, Carys, Haf, John Port, Arfon, Arwyn, Gwen Aaron, Beti, Liz, Iona, John Arthur, a Meira am eu cwmpeini.
Lluniau eraill gan Gwilym a Haf ar Flickr
Gwybodaeth am Glwb Mynydda Cymru
Cynnwys rhaglen weithgareddau'r Clwb dros yr wythnosau i ddod. Croeso i bawb. Cwmni da bob tro
Manylion sut i gysylltu â swyddogion y Clwb
©Clwb Mynydda Cymru. Diweddarwyd gan y gwefeistr 22/1/18 9:51